section_heading: Svojstva i razvoj
paragraph_text: Nakon nezadovoljstva s Titanom I, koji se nije mogao brzo pripremiti za lansiranje i zbog korozivnog goriva nije mogao dugo stajati napunjen, Američka vojska je zatražila novi ICBM. Tvrtka Glenn L. Martin Company ponovno je dobila ugovor za posao oko Titana II. Odlučili su redizajnirati već postojeći Titan I. Nakon završetka redizajniranja, Titan II je ispao 50% teži od Titana I. Također, prvi stupanj je bio duži, a drugi je imao veći promjer. Umjesto korozivnih goriva, upotrijebljena su goriva koja se mogu čuvati uskladištena u samoj raketi. Zbog svih tih promjena, Titan II bio je spreman za lansiranje u samo 60 sekundi, umjesto 15 minuta koliko je trebalo Titanu I.